கேள்வி: செரிமான நொதி என்பது என்ன?
பதில்: படிமம்:மனித உடலில் செரிமானத்தின் செயல்முறை-செயல்வழிப் படம்.png செரிமானத்தின் வேதியியல் செயல்பாட்டில் செரிமான நொதிகள் பங்கேற்கின்றன. உணவில் புரதங்கள், கார்போஹைட்ரேட்டுகள் மற்றும் கொழுப்புகளின் பெரிய மூலக்கூறுகள் உள்ளன, அவை இரத்த ஓட்டத்தில் உறிஞ்சப்படுவதற்கு முன்பு வாய், இரைப்பை, கணையம் மற்றும் சிறுகுடல் ஆகியவற்றில் உள்ள செரிமான நொதிகளால் வேதியியல் ரீதியாக உடைக்கப்பட வேண்டும். மெல்லுதல் (மெஸ்டிகேஷன்) மற்றும் உமிழ்நீரின் செரிமான நொதிகளைப் பயன்படுத்துவதன் மூலம் செரிமானம் தொடங்கப்படுகிறது. பிற்கு இரைப்பையில் சுரக்கும் அமிலத்துடன் உணவு கலக்கிறது. செரிமான இரைப்பை நொதிகள் உறிஞ்சுதலுக்குத் தேவையான சில இரசாயன செயல்முறைகளில் பங்கேற்கின்றன. எனவே உறிஞ்சுதல் சிறுகுடலில் நடைபெறுகிறது . செரிமான நொதிகள் விலங்குகளின் (மனிதர்கள் உட்பட) மற்றும் ஊனுண்ணித் தாவரம் செரிமானப் பாதைகளில் காணப்படுகின்றன, அங்கு அவை உணவை ஜீரணிக்க உதவுகின்றன, அதே போல் உயிரணுக்களின் உட்புறத்தில், குறிப்பாக அவற்றின் லைசோசோம்களில், அவை செல்களின் உயிர்ப்புத்தன்மையை பராமரிக்கின்றன.